Odense Adresse-Contoirs Efterretninger, 1828-09-26
Krigsskuepladsen i Tyrkiet. Om de senere Tildragelser haves nu Beretninger baade over Petersburg og Odessa, med saa afvexlende Lys- og Skyggesider, at et kort Oversyn af samme under de særskilte Afdelinger vil være nødvendigt. Som det vigtigste Punkt gjøres Begyndelsen med Operationerne for Schumla. Tvende Beretninger, der ene fra 7 til 21de, den anden fra 27 til 29 August, indeholde følgende: "Den 7 August fortsatte General Rüdigen sin Rekognostering i Ryggen af Fienden fra Eski=Stambutil Landsbyen Kostesch, hvorfra han fortrængte en tyrkisk Afdeling. Efter at have faaet betydelig Forstærkning gjord Fienden med 5 til 6000 Md. et nyt Angreb, men blev at ter med Tab drevet paa Flugten, hvilket ogsaa var Tilfædet den 15 August, da han igjen havde indtaget Landsbyen, og Bjergkløfterne deromkring, men blev forjaget med Tal af 1 Kanon, 2 Faner og 165 Fanger. Paa Tilbageveien til Eski=Stambul maatte Rudiger udholde en nye Dyst med 8 til 10,000 Md. tyrkisk Jnfanterie og Kavallerie fra Schum la; men naaede, uagtet Fiendens Overlegenhed, sin forrig Position, uden at tilsætte meere end 1 Kanon, som væltede i en Grøft og hvis Heste samtlig bleve nedskudte. Ved denne Leilighed saarede en Flintekugle Chefen for den 19 Division, Generallieutenant Jwanow, i Skuldren. "Som forhen omtalt, overfaldt et fiendtligt Rytterie paa over 1000 Mk. fra Bjergene ved Jenizabar den 8 August en russisk Transport; men skjøndt det blev afslaaet, lykkedes det at snappe nogle Oxer og Heste. Ved Schumla forefaldt intet af Vigtighed fra 22 til 2. August. Men Natten til den 26de gjorde Fienden paa en og samme Tid Angreb paa begge Russernes Fløie og General Rüdigers Stilling ved Eski=Stambul. Begunstiget af en brusende Storm, lykkedes det ham at skjule sin Bevagelse imod en af Forskandsningerne paa den høire Fløi og næsten uden Sværdslag at indtage den. Et Angreb paa den følgende Skandse, medens et tyrkisk Kavalleriekorps søgde at omgaae den høire Fløi, blev afviist af Kosakkerne og Hestjægerne. Et endnu tilkommende ridende Batterie fuldendte Tyrkernes Rettrade og Nederlag saaledes, at de igjen maatte forlade den erobrede Skandse og søge Beskyttelse bag Schumlas Mure. Jmidlertid var det lykkedes dem at bringe de i Skandsen forefundne 6 Kanoner til Staden. Vort Tab paa dette Punkt beløb sig til 163 Dræbte og 424 Saarede. Jmellem de Første er Generalmajor, Baron v. Wrede, Kommander for den 8de Divisions 3die Brigade. Han faldt i den af Tyrkerne erobrede Skandse, som et Of ser for den Skjødesløshed, hvormed han bevogtede den ham betroede Post. Vi beklage ogsaa Tabet af den tapre Oberst Efemiew, som faldt i det Øieblik, da han vilde stille sig i Spidsen for sit Regiment, for at tilbageerobre den af Fienden besatte Redoute. Tyrkernes Angreb paa venstre Fløi var ikke mindre hef. tigt, men alle deres Anstrængelser for at bemægtige sig Landsbyen Marasch og Vognborgen samt det forhenværende Hospital, strandede. Den første Bataillon, som gjentagne Gange blev angrebet af den meget overlegne Fiende, mistede 300 Rd. Dræbte og Saarede. Ogsaa her faldt en Kanon i Tyrkernes Hænder. Ved Eski=Stambul slog General Rudiger den angribende Fiende med betydeligt Tab tilbage. Men da Grev Wittgenstein, ifølge hine Fægtninger, fandt en Koncentrerings=Bevægelse nødvendig, maatte Rudiger forlade sin Stilling ved Eski=Stambul, for at nærme sig de to Korps, som blokere Schumla. Fienden tøvede ikke med at benytte General Rüdigers Rettrade og kastede den 28 August nogen Forstærkning med Levnetsmidler paa Veien fra Tschali=Kavak ind i hiin Fæstning. Den 29 August forløb ganske roligt.